Susanne Hætta

Susanne Hætta, (født 1975) er en samisk forfatter, kunstner, fotograf og kulturskribent.  

Hætta er født i Alta. Utdannelsen hennes består av mellomfag i sosialantropologi og mellomfag i folkloristikk ved Universitetet i Bergen. Hun har også studert samisk kulturkunnskap ved Universitetet i Tromsø, samfunnsfag ved Høgskolen i Finnmark og informasjonsledelse ved Høgskolen i Bodø. 

Fra 1999 til 2007 var hun journalist i NRK Finnmark. I perioden 2007–2009 var hun ansatt som kommunikasjonsrådgiver i NAV. Fram til 2014 var hun informasjonssjef i Varanger Kraft. Siden da har hun jobbet på heltid som forfatter og fotograf.

En av hennes fotoutstillinger, Blood conversations, har fått spesiell oppmerksomhet siden hun brukte blod som materiale – inklusiv eget blod. Svarthvitt-foto er imidlertid Hættas primære fotografiske uttrykk.

 Utstillinger 
 Blood conversations på DogA, Oslo (2014)
 Motefotografier på Sámi fashion week, Alta (2015)
 Svarthvitt-fotografier på Abanti, Karasjok (2015)
 Svarthvitt-fotografier på GalleriArtika, Kirkenes (2015)
 Svarthvitt-fotografier på iGalleri, Vadsø (2015)
 Blood conversations og svarthvitt-fotografier på Villa Borealis, Berlevåg (2015)
 Svarthvitt-portrett på Cyan Studio stipendutstilling, Oslo (2015)
 Deltakelse på samisk stipendutstilling, RiddoDuottarMusea, Karasjok (2015)
 Blood conversations og svarthvitt-fotografier på ICE ART, Vadsø (2015)
 Blood conversations på Galleri Cyan 29. april - 1. mai 2016, Oslo. 
 Blood conversations på Ájtte Svenskt Fjäll- og Samemuseum, september 2016, Jokkmokk, Sverige. 

 Bibliografi 
 Okta beaivi Ánniin – lettlest for barn, nordsamisk språk, Iđut 2000
 Akten biejjien Aannine – sørsamisk utgave, Iđut 2007
 Utsi - veien ut av det kriminelle livet – sakprosa, ČálliidLágádus 2015
 Mari moments - Mari liibbat : Mari Boines life in photograps – sakprosa, parallelltekst på engelsk og nordsamisk, Susannefoto 2017
 Luondduadjágasat - Dreamscapes - Drømmelandskap - Traumlandschaften – om kunstneren Synnøve Persen, parallelltekst på nordsamisk, engelsk, bokmål og tysk, Susannefoto 2018
 Mázejoavku : indigenous collectivity and art – sakprosa, med tekster av Liisa-Rávná Finbog, Katya García-Antón og Kimberly Moulton, DAT 2020

 Referanser 

 Eksterne lenker 
 Susannefoto, forfatterens hjemmeside
 Presentasjon på kunstnerkollektivet Dáiddadállus nettside 

Kategori:Norske fotografer
Kategori:Norske kunstnere
Kategori:Norske forfattere
Kategori:Norske biografer
Kategori:Norske kulturjournalister
Kategori:NRK-journalister
Kategori:Personer fra Alta kommune